เคยเป็นโรคงูสวัดเมื่อ3ปีที่แล้ว จนตอนนี้เป็นโรคต่อมน้ำเหลืองอักเสบที่บริเวณข้างลำคอด้านซ้าย อยากรู้ว่าผมมีโอกาสเป็นโรคภูมิคุ้มกันบกพร่องรึเปล่าครับ
สวัสดีค่ะ งูสวัดเป็นการติดเชื้อไวรัสชนิดหนึ่ง เกิดจากเชื้อเดียวกับโรคอีสุกอีใส คือถ้าเป็นอีสุกอีใสตอนเด็ก เชื้อไวรัสตัวนี้มันจะเข้าไปหลบตามปมประสาท พอร่างกายอ่อนแอหรือมีภาวะภูมิคุ้มกันบกพร่องไม่ว่าจะทั้งจากเชื้อ hiv เป็นมะเร็งต้องได้ยากดภูมิ หรือร่างกายอายุมากขึ้นก็อ่อนแอลง เชื้อตัวนี้จะกลับมาแสดงอาการในรูปของงูสวัดค่ะต่อมน้ำเหลืองอักเสบที่คอนั้นมีสาเหตุได้จากหลายอย่างค่ะ ส่วนมากมักจะเกิดตามหลังการติดเชื้อบริเวณหู คอ จมูก โดยหลังจากการติดเชื้อหายแล้ว ต่อมน้ำเหลืองควรยุบไปด้วย ถ้ายังไม่ยุบ เป็นเรื้อรัง มีหลายๆก้อนติดกัน ควรหาสาเหตุอื่นๆเช่นมะเร็งต่อมน้ำเหลือง ต่อมน้ำเหลืองโตจากมีการอักเสบเรื้อรังในร่างกายดังนั้นทั้ง 2 ภาวะที่กล่าวมาอาจบ่งบอกถึงภาวะภูมิคุ้มกันบกพร่องได้ แต่ไม่เสมอไปค่ะ อย่างที่กล่าวไปว่ามีสาเหตุอื่นๆได้อีก ดังนั้นหากไม่แน่ใจ หรือรู้สึกว่าเป็นงูสวัดบ่อยๆ ต่อมน้ำเหลืองโตไม่หายสักที อ่อนเพลีย เบื่ออาหาร น้ำหนักลด ควรปรึกษาแพทย์ที่ดูแลโดยตรงว่าต้องการตรวจเลือดเพื่อหาโรคเกี่ยวกับภูมิคุ้มกันบกพร่องค่ะ